पाएं अपने शहर की ताज़ा ख़बरें और फ्री ई-पेपरडाउनलोड करें
औद्योगिक क्षेत्र स्थित खंडवा फ्रेश ऑइल फैक्टरी में शुक्रवार रात साढ़े तीन बजे एक बार फिर आग लग गई। हालांकि इस बार ज्यादा नुकसान नहीं हुआ है। री-पैकिंग मशीनें, बैरल, कार्टून व कुछ सामान जलकर राख हुआ है।
फैक्टरी संचालक अनिल शामनानी ने बताया आग लगने की सूचना मिलते ही हम मौके पर पहुंचे। तब तक फैक्टरी में निगम की फायर ब्रिगेड आग बुझाने आ गई थी। करीब डेढ़ घंटे में चार फायर फाइटरों से आग पर काबू पाया गया। संचालक शामनानी के मुताबिक आग के कारणों का पता नहीं चल पाया है।
गौरतलब है कि इसी फैक्टरी में 28 मार्च की रात आग लगने से लाखाें रुपए का नुकसान हुआ था। फैक्टरी के पास ही स्थित एक फैक्टरी में ऑक्सीजन का स्टाक भी रखा हुआ था, लेकिन वहां तक आग नहीं पहुंच पाई। इससे पहले ही उस पर काबू पा लिया गया। फिलहाल इस मामले में पदम नगर पुलिस जांच कर रही है कि आखिर एक माह में दूसरी बार आग कैसे लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn